kalixlouiis/myanmar-wikipedia-corpus huggingface dataset:
ကိုးကား ကဏ္ဍ:ငလျင်ကြောင့် ထိခိုက်ဆုံးရှုံးနိုင်ခြေကို လျော့ပါးစေသော လုပ်ငန်းစဉ်များ။
“ဇာတိ”မည်သော တုံ့ပြန် ချေဖျက်သောစကားကို စကားတုံ့ဟု ခေါ်သည်။
ယင်းစကားမျိုးကား နျာယကျမ်း၌လာသော စကားမျိုးဖြစ်သည်။
ထို “ဇာတိ”မည်သော တုံ့ပြန် ချေဖျက်သည့် စကားမျိုးကို နျာယကျမ်း၌ ၂၄-ပါး အပြားအားဖြင့် အကျယ်ပြဆိုထားပေသည်။
ယင်းတို့တွင် ဤ၌ ပုံစံအဖြစ်ဖြင့် “သာဓမ္မသမ” ခေါ် ပဌမဇာတိနှင့် “ဝေဓမ္မသမ” ခေါ် ဒုတိယ ဇာတိ စကား ၂-မျိုးကိုသာထုတ်၍ အကျဉ်းချုပ်ပြဆိုပါအံ့။
လက်ဦးပဌမပြောဆိုသူ “ဝါဒီပုဂ္ဂိုလ်”က ပြီးပြေစေလိုသော အကြောင်းအရာတစ်ခုကို အလျော်“အနွယ”အားဖြင့်သော်လည်းကောင်း, ဆန့်ကျင်ဖက် “ဗျတိရေက”အားဖြင့်သော်၎င်း ပြီးပြေအောင် ပြောဆိုရာတွင် ဆန့်ကျင်ပြောဆိုသူ “ပတိဝါဒီပုဂ္ဂိုလ်”သည် အရာအားလုံး၌ မပြန့်နှံ့သော အကြောင်းမျိုးကိုပြကာ သက်သက် တူကာမျှဖြစ်သည့် သဘောဖြင့်သော်၎င်း မတူကာမျှ ဖြစ်သည့် သဘောဖြင့်သော်၎င်း တုံ့ပြန် ချေဖျက်တတ်လေသည်။
လက်ဦးပဌမ ပြောဆိုသူ “ဝါဒီပုဂ္ဂိုလ်”က “အသံသည် မမြဲသော သဘောတရားမျိုးဖြစ်သည်၊ အဘယ့်ကြောင့်ဆိုသော် ပြုပြင်အပ်သော သဘောရှိ၍ အိုးနှင့်တူသောကြောင့် ဖြစ်သည်” ဤသို့ အကြောင်းပြကာ တူမျှသော သဘောကိုဆောင်၍ အလျော်“အနွယ”အားဖြင့် အသံ၏ မမြဲမှုကို ပြီးပြေအောင် ပြောဆိုလေသည်။
ထိုအခါ ဆန့်ကျင်ပြောဆိုသူ “ပတိဝါဒီပုဂ္ဂိုလ်”က “အို ဝါဒီပုဂ္ဂိုလ်-အသင် ပြောဆိုသည့်အတိုင်း အသံသည် မမြဲသော သဘောတရားမျိုးမဟုတ်၊ မြဲသောသဘော တရားမျိုးသာဖြစ်သည်၊ အဘယ့်ကြောင့်ဆိုသော် အကောင်အထည်မရှိ၍ ကောင်းကင်နှင့် တူသောကြောင့် ဖြစ်သည်” ဤသို့ အကြောင်းပြကာ တူမျှသော သဘောကို ဆောင်၍ လက်ဦးပဌမပြောဆိုသူ “ဝါဒီပုဂ္ဂိုလ်”၏ စကားကို တုံ့ပြန် ချေဖျက်လေသည်။
ဤ၌ ဝါဒီပုဂ္ဂိုလ်၏ စကားရပ်တွင် “ပြုပြင်အပ်သော သဘောရှိ၍” ဟူသော အကြောင်းပြစကားသည် ပြုပြင်အပ်သော သဘောရှိသော တရားမှန်သမျှ မမြဲသည်ချည်း ဖြစ်သောကြောင့် အရာအားလုံး၌ ပြန့်နှံ့သော အကြောင်းပြစကားမျိုးဖြစ်သည်။
သို့ရကား “ပြုပြင်အပ်သော သဘောရှိသောကြောင့် အိုးသည်မမြဲသကဲ့သို့ ပြုပြင်အပ်သောသဘော ရှိသောကြောင့် အသံသည် မမြဲ”ဟူသော ဝါဒီပုဂ္ဂိုလ်၏ ဆိုလိုရင်း စကားသည် ပြန့်နှံ့ ခိုင်လုံသော အကြောင်းပြဖြင့် ဥပမာ, ဥပမေယျ နှီးနှောမိကာ ဧကန် မှတ်သားသင့်သော ယထာဘူတနည်းလမ်းကျ စကားမျိုး ဖြစ်သည်။
ပတိဝါဒီပုဂ္ဂိုလ်၏ စကားရပ်တွင် “အကောင်အထည်မရှိ၍”ဟူသော အကြောင်းပြ စကားသည် အကောင်အထည် မရှိသော သဘောတရားများတွင် အချို့သာမြဲ၍ အချို့ကားမမြဲသောကြောင့် အရာအားလုံး၌ ပြန့်နှံ့သော အကြောင်းပြစကားမျိုး မဟုတ်ချေ။
သို့ရကား “အကောင်အထည် မရှိသောကြောင့် ကောင်းကင်သည် မြဲသကဲ့သို့ အကောင်အထည် မရှိသောကြောင့် အသံသည် မြဲ၏”ဟူသော ပတိဝါဒီပုဂ္ဂိုလ်၏ ဆိုလိုရင်း စကားသည် မပြန့်နှံ့ မခိုင်လုံသောအကြောင်းပြဖြင့် ဥပမာ, ဥပမေယျ ကျနသေချာစွာ မနှီးနှောမိ၍ ဧကန် မှတ်သားသင့်သော ယထာဘူတနည်းလမ်းကျစကား မဟုတ်ပေ။
ထို့ကြောင့် လက်ဦးပဌမ ပြောဆိုသူ “ဝါဒီပုဂ္ဂိုလ်”၏ စကားသည် ဖော်ပြပါအတိုင်း ဆန့်ကျင်ပြောဆိုသူ “ပတိဝါဒီပုဂ္ဂိုလ်”က တုံ့ပြန်ချေဖျက်သော်လည်း မကျေပျက်ပဲ ခိုင်မြဲလျက်သာရှိလေသည်။
ဤပတိဝါဒီ ပုဂ္ဂိုလ်၏ စကားသည် မပြန့်နှံ့ မခိုင်လုံသောအကြောင်းကိုပြကာ သက်သက်တူကာမျှဖြစ်သော သဘောဖြင့် တုံ့ပြန်ချေဖျက်သောစကား ဖြစ်သောကြောင့် “သာဓမ္မသမ” ခေါ် ဇာတိစကားမျိုးဖြစ်သည်။
တဖန် ဝါဒီပုဂ္ဂိုလ်က “အသံသည် မမြဲသော သဘောတရားမျိုးဖြစ်သည်၊ အဘယ့်ကြောင့်ဆိုသော် ပြုပြင်အပ်သော သဘောရှိ၍ ကောင်းကင်နှင့် မတူသောကြောင့် ဖြစ်သည်” ဤသို့ အကြောင်းပြကာ မတူမျှသော သဘောကိုဆောင်၍ ဆန့်ကျင်ဖက် ဗျတိရေကအားဖြင့် အသံ၏ မမြဲမှုကို ပြီးပြေအောင်ပြောဆိုပြန်သည်။
ထိုအခါ ပတိဝါဒီပုဂ္ဂိုလ်က “အို ဝါဒီပုဂ္ဂိုလ်-အသင် ပြောဆိုသည့်အတိုင်း အသံသည် မမြဲသော သဘောတရားမျိုးမဟုတ်၊ မြဲသောသဘောတရားမျိုးသာ ဖြစ်သည်၊ အဘယ့်ကြောင့်ဆိုသော် အကောင်အထည်မရှိ၍ အိုးနှင့်မတူသောကြောင့် ဖြစ်သည်” ဤသို့ အကြောင်းပြကာ မတူမျှသော သဘောကိုဆောင်၍ ဝါဒီပုဂ္ဂိုလ်၏ စကားကို တုံ့ပြန်ချေဖျက်ပြန်လေသည်။
ဤ၌လည်း ဆန့်ကျင်ပြောဆိုသူ “ပတိဝါဒီပုဂ္ဂိုလ်”သည် “အကောင်အထည်မရှိ”၍ မပြန့်နှံ့ မခိုင်လုံသော အကြောင်းကိုပင်ပြကာ တုံ့ပြန်ချေဖျက်သောကြောင့် လက်ဦးပဌမ ပြောဆိုသူ “ဝါဒီပုဂ္ဂိုလ်”၏ စကားသည် မကျေပျက်ပဲခိုင်မြဲလျက်သာ ရှိလေသည်။
ဤပတိဝါဒီပုဂ္ဂိုလ်၏ စကားသည် မပြန့်နှံ့ မခိုင်လုံသောအကြောင်းကိုပြကာ သက်သက်မတူကာမျှဖြစ်သော သဘောဖြင့် တုံ့ပြန် ချေဖျက်သောစကား ဖြစ်သောကြောင့် “ဝေဓမ္မသမ” ခေါ် ဇာတိစကားမျိုးဖြစ်သည်။
ဤကား “ဇာတိ”မည်သော တုံ့ပြန်ချေဖျက်သည့် စကား ၂၄-မျိုးတွင် ပဌမ ဒုတိယ စကား ၂-မျိုးဖြစ်ပေသည်။
အကျယ်ကို—နျာယဒဿန, ဝါစပ္ပတိ, သဒ္ဒသာဂရ-တို့၌ ကြည့်။
ဒူသနဘာသာ ဇာတယော၊ ဥတ္တရပဋိရူပကာတိ အတ္ထော။
အနုဋီ၊၃၊၅၇။
နီတိ။
သုတ္တ။
နှာ-၄၁၄။
ရုပ်, နာမ် ခန္ဓာတို့၏ ဖြစ်မှုဥပါဒ် ဟူသော-မှတ်ကြောင်း–လက္ခဏာကို ဇာတိဟု ခေါ်သည်။
တစ်ခုတစ်ခုသောရုပ် နာမ် ပရမတ္ထတရား၌ ဖြစ်ပေါ်မှု “ဇာတိ”, ရင့်ယော်မူ “ဇရာ” ချုပ် ပျောက်မှု “မရဏ”ဟူ၍ အခိုက်အတန့် ၃-ပါး ရှိရာ ယင်း ၃-ပါးတို့သည် “သင်္ခတတရား” ဟု သိစေနိုင်သော အမှတ်အသား “လက္ခဏာ”များ ဖြစ်ကြသည်၊ ထိုသင်္ခတလက္ခဏာများသည် ပရမတ္ထသဘာဝ အစစ်တို့ကား မဟုတ်ကြပေ၊ သို့ဖြစ်သော်လည်း ရုပ်တရားတို့၏ ဇာတိ, ဇရာ, မရဏတို့ကို ဖောက်ပြန်ခြင်း သဘောဖြစ်သောကြောင့် ရူပက္ခန္ဓာ၌ ထည့်သွင်းရေတွက်၍ နာမ်တရားတို့၏ ဇာတိ, ဇရာ မရဏတို့ကို ပြုပြင်အပ်သော သဘော ဖြစ်သောကြောင့် သင်္ခါရက္ခန္ဓာ၌ ထည့်သွင်းရေတွက်ရလေသည် (အံ၊၁၊၁၅၀။
အဘိ၊ဓာ၊၁၃။
အံ၊ဋ္ဌ၊၂၊၁၃၇။
မူလဋီ၊၃၊၉။
အနုဋီ၊၃၊၁၁)။
ထိုတွင် ရုပ်၏ ဇာတိနှင့် နာမ်၏ဇာတိသည် ကာလအတိုင်း အရှည်အားဖြင့် အတို အရှည် မရှိ တူညီပေသည် (ဝိသုဒ္ဓိ၊၂၊၂၄၉။
ဝိဘာဝိနီ၊၁၄၀)။
ရုပ်၏ဇာတိကိုပင် တင်စားမှု “ဥပစာ”အားဖြင့် “ဇာတိရုပ်”ဟူ၍ ခေါ်ဆိုရပြန်သည်၊ ယင်း “ဇာတိရုပ်”တစ်ခုကိုပင် ရုပ်တရားတို့ကိုအကျယ် ဝေဖန်ဟောပြရာ၌ “ဥပစယရုပ်, သန္တတိရုပ်” ဟူ၍ ရုပ် ၂-ပါးအနေအားဖြင့် ဝေနေယျတို့ အလိုကျအောင် ဟောပြတော်မူသည် (အဘိ၊ဓ၊၁၄၇၊ ၁၅၆။
အဘိ၊ဋ္ဌ၊၁၊၃၆၃။
သင်္ဂဟ၊၉၈။
မူလဋီ၊၁၊၁၅၂။
ဝိဘာဝိနီ၊၂၀၂။
မဏိမဉ္ဇူ၊၂၊၁၅၆-၇-၈)။
တတ္ထ ကတမာ ဘဝပစ္စယာ ဇာတိ၊ ယာ တေသံ တေသံ ဓမ္မာနံ ဇာတိ သဉ္ဇာတိ နိဗ္ဗတ္တိ အဘိနိဗ္ဗတ္တိ ပါတုဘာဝေါ၊ အယံ ဝုစ္စတိ ဘဝပစ္စယာ ဇာတိ။
အဘိ၊ဝိ၊၁၅၁။
ဇာတိဒွီဟိ ခန္ဓေဟီ (အဘိ၊ပု၊၁၃)တိ ရူပဇာတိ ရူပက္ခန္ဓေန, အရူပဇာတိ သင်္ခါရုက္ခန္ဓေန။
ဇာတိ ဒွီဟိ ခန္ဓေဟိ သင်္ဂဟိတာတိ ဧတ္ထ သင်္ခတလက္ခဏေ။
သင်္ခတလက္ခဏေတိ ယတ္ထ ကတ္ထစိ ဥပ္ပါဒေ။
သော ဟိ ဇနနဋ္ဌေန ဇာတိ။
(မဟာနိ၊၂၁၀၊ ၃၂၂။
အဘိ၊ဋ္ဌ၊၂၊၁၉၂။
ပဋိသံ၊ဋ္ဌ၊၁၊၁၃၂၊ ၂၃၄။
ပဋိသံ၊ဋ္ဌ၊၂၊၁၉၉၊ ၃၀၄။
ဝိသုဒ္ဓိ၊၂၊၂၆၆။
မဟာနိ၊ဋ္ဌ၊၅၉၊ ၃၇၇။
နေတ္တိ၊ဋ္ဌ၊၁၂၂။
ဒီ၊ဋီ၊၁၊၁၅၀။
သီ၊ဋီ၊သစ်၊၁၊၄၀၈။
မူလဋီ၊၁၊၁၅၆။
အနုဋီ၊၃၊၁၂။
ဝိသုဒ္ဓိ၊ဋီ၊၂၊၄၂၀။
) ဆက်စပ်ဖတ်ရှုရန် ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ဝိပဿနာ။
နေရွှေသွေးအောင် (၂၂ မေ ၁၉၉၁ ဖွား) သည် အငြိမ်းစား ဗိုလ်ချုပ်မှူးကြီး သန်းရွှေ၏ မြေးများအနက်မှ တစ်ဦး ဖြစ်သည်။
သူသည် အမျိုးမျိုးသော စီးပွားရေးလုပ်ငန်းများတွင် ရှယ်ယာ ပါဝင်လုပ်ကိုင်ခြင်းဖြင့်လည်း ကျော်ကြားသည်။
မြန်မာနိုင်ငံတွင် NLD အစိုးရ မအုပ်ချုပ်မီကာလ နှင့် အုပ်ချုပ်ပြီး နောက်ပိုင်း အဘိုးဖြစ်သူနှင့် ဒေါ်အောင်ဆန်းစုကြည် တို့အကြား ပေါင်းကူးတံတားသဖွယ်ဖြစ်ခဲ့သည်။
ယင်းအပြင် အငြိမ်း စားယူပြီး လူမြင်ကွင်းမှ ပျောက်ကွယ်နေသော အဘိုးဖြစ်သူ၏ ပုံရိပ်များကို လူမှုကွန်ရက်မှတဆင့် ထုတ်ပြန်ပေးခဲ့သူအဖြစ်လည်း ထင်ရှားသည်။
ငယ်စဉ်ဘဝနှင့် မိသားစု နေရွှေသွေးအောင်သည် ၁၉၉၁ ခုနှစ် မေ ၂၂ ရက်တွင် ရန်ကုန်မြို့ တွင်မွေးဖွားခဲ့သည်။
သူသည် စစ်ဘက်ဆရာဝန် ဒေါက်တာ နေစိုးမောင်နှင့် ဗိုလ်ချုပ်မှူးကြီး သန်းရွှေ ၏ သမီး ကြည်ကြည်ရွှေ တို့၏ တစ်ဦးတည်းသော သားဖြစ်သည်။
ဖိုးလပြည့် အမည်ဖြင့် လူသိများသည်။
ရန်ကုန် ပညာရေးတက္ကသိုလ် လေ့ကျင့်ရေးကျောင်း တွင် အထက်တန်းပညာသင်ကြားခဲ့ပြီး၊ရန်ကုန်အနောက်ပိုင်းနည်းပညာတက္ကသိုလ် ကျောင်းဆင်းဖြစ်သည်။
ငယ်စဉ်ကတည်းက သူသည် အဘိုးဖြစ်သူ၏ ပွဲတက်အခမ်းအနားများ၌ အများဆုံးတွေ့ရတတ်သည်။
တစ်ခါတစ်ရံ တရုတ်ခရီးစဉ်ကဲ့သို့သော နိုင်ငံခြားခရီးစဉ်အချို့တွင်လည်း အဘိုးဖြစ်သူနှင့်အတူ လိုက်ပါရလေ့ရှိသည်။
မြေးများအနက် အရေးပါသူတစ်ဦး အဖြစ်လည်း ရှုမြင်ခံရသည်။
စီးပွားရေး အကျိုးစီးပွားများ နေရွှေသွေးအောင်သည် ၁၉၈၈ နောက်ပိုင်း စစ်အစိုးရအဖွဲ့ဝင်များနှင့် စီးပွားရေးလုပ်ငန်းရှင်များအကြား ဆက်သွယ်ပေးသော အရေးပါပုဂ္ဂိုလ်အဖြစ် လူသိများသည်။
သူသည် အဘိုး ဖြစ်သူ၏ ရာထူးအာဏာကို အသုံးချ၍ စီးပွားရေး အကျိုးအမြတ် ရယူသည်ဟု စွပ်စွဲခံရသည်။
ထို့ပြင် အကြီးတန်း ဗိုလ်ချုပ် များ၏ သားများဖြစ်သော အောင်သက်မန်း နှင့် တိုးနိုင်မန်း တို့နှင့် စီးပွားရေး အငြင်းပွားမှုများလည်း ရှိခဲ့သည်။
သူသည် ထင်ရှားသော စီးပွားရေးလုပ်ငန်းရှင် ဇော်ဇော် အပါအဝင် တေဇ ကဲ့သို့သော လုပ်ငန်းရှင်ကြီးများနှင့် နီးကပ်သော ဆက်ဆံရေး ရှိသည်။
ဤဆက်ဆံရေးမှတဆင့် ဇော်ဇော်သည် ကား နှင့် မော်တော်ဆိုင်ကယ် တင်သွင်းခွင့်များ၊ ဆီ ဖြန့်ဖြူးခွင့်များ ရရှိခဲ့သည်။
နေရွှေသွေးအောင်သည် ဘောလုံးအားကစားအပေါ် စိတ်ဝင်စားမှုကြောင့် ဇော်ဇော်က ဗိုလ်လုပွဲဝင် အသင်းဖြစ်သော ဒယ်လ်တာယူနိုက်တက် အသင်းတွင် သူ့ကို ခေါ်ယူခဲ့သည်။
၂၀၀၇ ခု နှစ် ဇွန်လ ၁၄ ရက်နေ့တွင် ဂျပန်ဘောလုံး ကြယ်ပွင့် ဟီဒေတာရှီ နာကာတာ ပါဝင်သော ပြိုင်ပွဲတွင် သူ့အား ပါဝင်ခွင့်ပြုခဲ့သည်။
နိုင်ငံရေးအတွင်းပါဝင်ပတ်သက်မှု နေရွှေသွေးအောင်သည် စစ်တပ်ဝန်ထမ်း မဟုတ်သော်လည်း အဘိုးဖြစ်သူ၏ အရေးပေးမှုကြောင့် နအဖစစ်အစိုးရလက်ထက်ကာလအတွင်း ဩဇာအာဏာအထိုက်အလျောက်ရှိခဲ့သည်။
အသုံးချလိုသူများ၏ ချဉ်းကပ်မှုမျိုးစုံဖြင့် အသုံးချခြင်းကိုလည်း ခံခဲ့ရသည်။
သူ၏ အဘိုးဖြစ်သူနိုင်ငံရေးမှ အနားယူသည့် ၂၀၁၁ ခုနှစ် နောက်ပိုင်း နေရွှေသွေးအောင်သည် လူမြင်ကွင်းမှ အနည်းငယ်ပျောက်ကွယ်နေခဲ့သည်။
၂၀၁၅ ခုနှစ် နိုဝင်ဘာ ၈ရက် တွင် ကျင်းပသည့် အထွေထွေရွေးကောက်ပွဲ ၂၀၁၅ အပြီး အမျိုးသားဒီမိုကရေစီအဖွဲ့ချုပ် အနိုင်ရပြီးနောက် သူသည် မြန်မာ့နိုင်ငံရေးဇာတ်ခုံပေါ် အဘိုးဖြစ်သူ၏ နောက်ခံကိုယ်စားပြုသူတစ်ဦးအဖြစ် လူမြင်ကွင်းရှေ့ ပြန်ရောက်လာသည်။
၂၀၁၅ ခုနှစ် နိုဝင်ဘာလ ၁၉ ရက် တွင် ဒေါ်အောင်ဆန်းစုကြည် နှင့် ၎င်းတို့ နေပြည်တော်တွင် တွေ့ဆုံခဲ့ပြီး၊တွေ့ဆုံခဲ့မှုကို ဖေ့စ်ဘွတ်ခ် စာမျက်နှာမှတဆင့် “ဒီနေ့ည သမိုင်းတွင်မယ့် ညတည” အဖြစ် အသိပေးခဲ့မှုသည်လည်း နိုင်ငံရေးလောကအတွင်း ထင်ရှားခဲ့သည်။
ယင်းအပြင် ၂၀၁၅ ခုနှစ် ဒီဇင်ဘာလ ၄ရက်တွင် ဒေါ်အောင်ဆန်းစုကြည် နှင့် ဦးသန်းရွှေတို့ နေပြည်တော်ရှိ ဦးသန်းရွှေနေအိမ်တွင်း တွေ့ဆုံခဲ့မှုကို အဘိုး ဖြစ်သူ၏ ပြောကြားချက်ပါ ၂၀၁၅ ရွေးကောက်ပွဲတွင် တရားဝင်အနိုင်ရရှိခဲ့သည့် မြန်မာပြည်၏ အနာဂတ်ခေါင်းဆောင်သည် ဒေါ်အောင်ဆန်းစုကြည်ဖြစ်လာမည်မှာ အားလုံးလက်ခံရမည့် အမှန်တရားပင်ဖြစ်သည် ဆိုသော ပြောကြားချက်ကိုထည့်သွင်းပြီး သူက ထုတ်ပြန်ပေးခဲ့သည်။
ထိုနောက်ပိုင်းကစ၍ သူသည် မြန်မာ့နိုင်ငံရေးအခင်းအကျင်း၌ ဝင်မပါတော့ပေ။
ဂီတသမားဘဝ နေရွှေသွေးအောင်သည် “ဖိုးလပြည့်” ဟု အနုပညာနာမည်ဖြင့် ကာဗာသီချင်းများ တီးခတ် သရုပ်ဖော်ခဲ့သည်။
အဆိုတော် Enrique Iglesias ၏ Tonight I’m Loving တေးသီချင်းကို သင်ဇာဝင့်ကျော်၊ထိုင်းသရုပ်ဆောင်မင်းသမီး ကရာဗီတို့နှင့် တွဲဖက်သရုပ်ဆောင် သီဆိုရုပ်သံကို ၂၀၁၈ ခုနှစ် နိုဝင်ဘာ ၇ရက်တွင် ထုတ်လွှင့်ခဲ့သည်။
သူသည် “Hero” (ဟီးရိုး) အမည်ရှိ သီချင်းဗီဒီယိုတစ်ပုဒ်တွင်လည်း ပါဝင်ခဲ့ပြီး၊ ယင်းဗီဒီယိုသည် ၂၀၁၈ ခုနှစ် ဒီဇင်ဘာ ၂၇ ရက်နေ့တွင် YouTube တွင် တင်ဆက်ခဲ့သည်။
Miss Universe Myanmar 2019 Final တွင်လည်း တေးသီချင်းပါဝင် သီဆိုခဲ့သည်။
အငြင်းပွားမှုများနှင့် စွပ်စွဲချက်များ နေရွှေသွေးအောင်သည် သူ၏အဘိုး သန်းရွှေ၏ အာဏာရှင်ကာလအတွင်း အမျိုးမျိုးသော အမှုအခင်းများအပြင် နောက်ပိုင်းကာလများ၌ မီဒီယာ၏အာရုံစိုက်မှုကို ခံယူခဲ့ရသည်။
၂၀၀၉ ခုနှစ် ဇန်နဝါရီလတွင် ထုတ်လွှင့်သည့် အမေရိကန်သံအမတ်၏ အချက်လက်များအရ၊ သူသည် မန်ချက်စတာယူနိုက်တက်အဖွဲ့ကို ၁ ဘီလျံ ဒေါ်လာဖြင့် ဝယ်ယူရန် အဘိုးဖြစ်သူထံ အကြံပြုခဲ့ကြောင်း ဖော်ပြသည်။
သို့သော် နာဂစ်မုန်တိုင်းအပြီး ဝေဖန်မှုများကြောင့် ထိုစီမံကိန်းကို ရပ်စဲခဲ့သည်။
ထို့နောက်၎င်းက ချဲလ်စီအသင်းကို မျှော်မှန်းသူဖြစ်ကြောင်း ပြောကြားခဲ့ပြီး၊ မန်ချက်စတာ ယူနိုက်တက်ကို ဝယ်ယူလိုသည့် အစီအစဉ်မရှိကြောင်း ငြင်းဆန်ခဲ့သည်။
ဖခင်ဖြစ်သူအဖမ်းခံရခြင်း ဒေါက်တာ ဇော်မြင့်မောင်၏ နာရေး ဝမ်းနည်းစကားများဖော်ပြမှုနှင့် စပ်လျဉ်းပြီး ၂၀၂၄ ခုနှစ် အောက်တိုဘာ ၂၃ ရက်နေ့တွင် သူ၏ဖခင် ဒေါက်တာ နေစိုးမောင် စစ်အစိုးရ ၏ ဖမ်းဆီးခြင်းကို ခံရသည်။
သူ၏ ဖခင်သည် စစ်အာဏာရှင် ကို ထင်သာမြင်သာ ဆန့်ကျင်သူဖြစ်သည်။
ထို့နောက် နေရွှေသွေးအောင်က ၂၀၂၄ ခုနှစ် အောက်တိုဘာ ၂‌‌၆ ရက်နေ့တွင် ဖေ့စ်ဘွတ်ခ် Story တွင် “အဲ့လိုတွေလုပ်လေ ပြည်သူကနာကျည်းလေ.. စဉ်းစားချင့်ချိန်လုပ် ကြပါ” ဟုရေး သားခဲ့သည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ စီးပွားရေးလုပ်ကိုင်သူများ။
ဤဆောင်းပါးမှာ ငလျင်အမျိုးအစား အမျိုးမျိုး၏ စာရင်းဖြစ်သည်။
န နောက်ဆက်တွဲငလျင် () ဆိုသည်မှာ ပင်မငလျင်နှင့် တူညီသောဧရိယာတွင် ၎င်းပင်မငလျင်၏ နောက်တွင်ဖြစ်လေ့ရှိသော ၎င်းပင်မငလျင်ထက် သေးငယ်သောငလျင်တစ်ခုကို ဆိုလိုသည်။
ပ ပင်မငလျင် ()ဆိုသည်မှာ ငလျင်‌များ အတွဲလိုက် ဆက်တိုက်လှုပ်ရာတွင် အကြီးဆုံးငလျင်ကို ဆိုလိုခြင်းဖြစ်ပြီး၊ တစ်ခါတစ်ရံတွင် တစ်ခု သို့မဟုတ် တစ်ခုထက်ပိုသော ရှေ့ပြေးငလျင်များ ရှေ့တွင်လှုပ်ခတ်လေ့ရှိပြီး၊ နောက်ပိုင်းတွင် နောက်ဆက်တွဲငလျင်များစွာ အမြဲလိုလို လှုပ်ခတ် လိုက်ပါလာလေ့ရှိသည်။
ရ ရှေ့ပြေးငလျင် () ဆိုသည်မှာ ကြီးမားသော ငလျင်လှုပ်ခတ်မှု မတိုင်မီ ဖြစ်ပေါ်လေ့ရှိသည့် ငလျင်ဖြစ်ပြီး၊ ၎င်း ပင်မငလျင်ဖြစ်ပေါ်သည့် အချိန်နှင့်နေရာ နှစ်ခုလုံးနှင့် ဆက်စပ်ပြီး "ရှေ့ပြေး"ဖြစ်ပေါ်မှုကို ညွှန်းဆိုနိုင်သည်။
ကိုးကား ကဏ္ဍ:ငလျင် အမျိုးအစားများ။
thumb|နေရာရွှေ့ပြောင်းနိုင်သော အရေးပေါ်အခြေအနေ လုပ်ငန်းသုံး ယာယီစခန်း အရေးပေါ်အခြေအနေ စီမံခန့်ခွဲမှု (သို့မဟုတ် ကပ်ဘေးအန္တရာယ်ဆိုင်ရာ စီမံခန့်ခွဲမှု) () သည် လူ့အဖွဲ့အစည်းအတွင်း ဘေးအန္တရာယ်များကြောင့် ထိခိုက်ဆုံးရှုံးမှုဖြစ်နိုင်ချေကို လျှော့ချရန်သော်လည်းကောင်း၊ ဘေးအန္တရာယ်များကို မည်သို့ရင်ဆိုင်ဖြေရှင်းနိုင်ရန်သော်လည်းကောင်း လိုအပ်သည့် အခြေခံဘောင် (framework) ကို ဖန်တီးပေးသည့် သိပ္ပံပညာတစ်ခုနှင့် နည်းစနစ်တစ်ခုဖြစ်သည်။
ကယ်ဆယ်ရေးနှင့် ပြန်လည်ထူထောင်ရေး အလုပ်သမားများ၏ ဘေးကင်းကျန်းမာရေး ကပ်ဘေးအန္တရာယ်အပြီး ပြန်လည်ထူထောင်ရေးကာလတွင် သန့်ရှင်းရေးလုပ်ခြင်းသည် လုပ်ငန်းခွင်အန္တရာယ်များစွာ ပါဝင်သည်။
မကြာခဏဆိုသလို၊ သဘာဝဘေးအန္တရာယ်ကြောင့် ထိခိုက်ပျက်စီးနေသည့် ဒေသတွင်းပတ်ဝန်းကျင်အခြေအနေများက အဆိုပါအန္တရာယ်များကို ပိုမိုဆိုးရွားစေပါသည်။
တာဝန်ရှိသူများနှင့် အလုပ်သမား ခေါင်းဆောင်များသည် အလုပ်သမားများအပေါ် အဆိုပါအန္တရာယ်များကို ထိတွေ့မှုနည်းပါးစေရန်နှင့် ဖြစ်နိုင်ခြေရှိသည့် အန္တရာယ်များကို ကြိုတင်ခန့်မှန်းကာ စေ့စေ့စပ်စပ်အကဲဖြတ်ခြင်း၊ သင့်လျော်သော ကိုယ့်ကိုယ်ကိုယ် ကာကွယ်ရေး ဝတ်စုံ (PPE)များ ပံ့ပိုးပေးခြင်း၊ အလုပ်ကို ဘေးရန်ကင်းကင်း လုပ်ဆောင်နိုင်ရန် လိုအပ်သော သိသင့်သိထိုက်သော သက်ဆိုင်ရာအချက်အလက်များကို ဖြန့်ဝေပေးခြင်းစသည်တို့ကို ပြုလုပ်ပေးရန် တာဝန်ရှိပါသည်။
စီမံခန့်ခွဲမှု အဆင့်များ အရေးပေါ်အခြေအနေ စီမံခန့်ခွဲမှုတွင် ကာကွယ်ခြင်း၊ လျော့ပါးသက်သာအောင်ပြုခြင်း၊ ကြိုတင်ပြင်ဆင်ခြင်း၊ တုံ့ပြန်ဆောင်ရွက်ခြင်းနှင့် ပြန်လည်ထူထောင်ခြင်း ဟူသော အဆင့် ၅-ခု ပါဝင်သည်။
ကာကွယ်ခြင်း လျော့ပါးသက်သာအောင်ပြုခြင်း ကြိုတင်ပြင်ဆင်ခြင်း တုံ့ပြန်ဆောင်ရွက်ခြင်း ပြန်လည်ထူထောင်ခြင်း လူသားများ၏ အသက်အန္တရာယ်ကို ချက်ချင်းခြိမ်းခြောက်မှု ရပ်တန့်သွားပြီးနောက် ပြန်လည်ထူထောင်ရေးအဆင့်ကို စတင်ရမည် ဖြစ်သည်။
ပြန်လည်ထူထောင်ရေးအဆင့်၏ အနီးဆုံးပန်းတိုင်မှာ ဘေးအန္တရာယ်ထိခိုက်ထားသည့်နေရာကို တတ်နိုင်သမျှ မူလအခြေအနေသို့ မြန်မြန်ပြန်လည်ရောက်ရှိစေရန် ဖြစ်သည်။
ပြန်လည်တည်ဆောက်ရေးကာလအတွင်း အဆောက်အဦးတို့၏ တည်နေရာနှင့် အသုံးပြုမည့် ဆောက်လုပ်ရေးပစ္စည်းများကို ထည့်သွင်းစဉ်းစားရန် အကြံပြုထားသည်။
ရိုးရှင်းမျှတသော အစားအစာများကို ဗီတာမင်ဆေးပြားများ၊ ဂျုံလုံးများ၊ ပဲများ၊ နို့ခြောက်၊ ပြောင်းနှင့် ဟင်းချက်ဆီတို့မှ တည်ဆောက်နိုင်ပါသည်။
ဟင်းသီးဟင်းရွက်များ၊ သစ်သီးဝလံများ၊ ဟင်းခတ်အမွှေးအကြိုင်များနှင့် အသားများကို တတ်နိုင်သမျှ ပြင်ဆင် ထည့်သွင်းထားနိုင်ပါသည်။
စိတ်ပိုင်းဆိုင်ရာ ရှေးဦးအကူအညီ သဘာဝဘေးအန္တရာယ် ကျရောက်ပြီးပြီးခြင်း သဘာဝဘေးဒဏ်သင့်ပြည်သူများအား လက်ရှိဆိုးဝါးနေဆဲ အခြေအနေအတွင်း နေထိုင်ရှင်သန်တတ်ရန်နှင့် ပြန်လည်ထူထောင်ရေးအတွက် လေ့ကျင့်သင်ကြားထားသော လူပုဂ္ဂိုလ်များမှ စိတ်ပိုင်းဆိုင်ရာ ရှေးဦးအကူအညီကို ဆောင်ရွက်ပေးသင့်ပါသည်။
လေ့ကျင့်သင်ကြားထားသော ထောက်ပံ့ရေးလုပ်သားများသည် စားနပ်ရိက္ခာနှင့် ရေကဲ့သို့သော အခြေခံလိုအပ်ချက်များ ပြည့်ဝစေရန် အကူအညီများ၊ လိုအပ်သော သတင်းအချက်အလက်များကိုနှင့် ဝန်ဆောင်မှုများပေးနိုင်သော နေရာဌာနနှင့် တာဝန်ခံနိုင်သူများထံသို့ လမ်းညွှန်ပေးခြင်းများ စသည့် လက်တွေ့ကျသော ပံ့ပိုးကူညီမှုများကို ပြုလုပ်ပေးနိုင်ပါသည်။
စိတ်ပိုင်းဆိုင်ရာ ရှေးဦးအကူအညီပေးခြင်းမှာ ဆေးဘက်ဆိုင်ရာ ရှေးဦးသူနာပြုစုနည်းနှင့် ဆင်တူပြီး ဝန်ဆောင်မှုပေးသူများသည် လိုင်စင်ရ ဆရာဝန်များ ဖြစ်ရန်မလိုအပ်ပါ။
စိတ်ပိုင်းဆိုင်ရာ ရှေးဦးသူနာပြုစုခြင်း၏ ပန်းတိုင်မှာ လူမှု၊ ရုပ်ပိုင်းဆိုင်ရာနှင့် စိတ်ပိုင်းဆိုင်ရာ ပံ့ပိုးကူညီမှု၊ မျှော်လင့်ချက်ရှိသော ငြိမ်သက်ပြီး ဘေးကင်းသည့် ပတ်ဝန်းကျင်ကို ပံ့ပိုးပေးပြီး၊ ကပ်ဘေးသင့်ပြည်သူပြည်သားများကိုယ်တိုင် ကိုယ့်ကိုယ်ကိုယ်သော်လည်းကောင်း၊ ၎င်းတို့၏ လူမှုအသိုင်းအဝိုင်းကိုသော်လည်းကောင်း ပြန်လည်ကူညီနိုင်စေခြင်းဖြင့် ၎င်းတို့၏ ရေရှည်ပြန်လည်ကောင်းမွန်လာစေရန် ရည်ရွယ်ချက်ဖြစ်သည်။
ကပ်ဘေးသင့်သူများတွင် ဖြစ်ပေါ်လာတတ်သော စိတ်ဖိစီးမှု လက္ခဏာများကို သိထားသင့်ပါသည်။
အရွယ်ရောက်ပြီးသူများတွင် အောက်ပါလက္ခဏာများရှိနေပါက၊ ၎င်းတို့အား အကျပ်အတည်းဆိုင်ရာ အကြံဉာဏ်ပေးခြင်း သို့မဟုတ် စိတ်ဖိစီးမှုစီမံခန့်ခွဲမှုအကူအညီ လိုအပ်နိုင်သည်။
မိမိ၏အတွေးများကို သူများနားလည်‌အောင် မရှင်းပြနိုင်ခြင်း။
အိပ်မ‌‌ပျော်နိုင်ခြင်း။
သူတို့ဘဝတွင် နေထိုင်မှုဟန်ချက်ထိန်းရန် ခက်ခဲလာခြင်း။
ဒေါသထွက်စိတ်တိုလွယ်လာခြင်း။
မူးယစ်ဆေးဝါးနှင့်အရက်သေစာ သုံးစွဲမှု တိုးလာခြင်း။
အာရုံမစူးစိုက်နိုင်ခြင်း။
လုပ်ကိုင်စွမ်းဆောင်ရည် ညံ့ဖျင်းလာခြင်း။
ခေါင်းကိုက်ခြင်း/ အစာအိမ်ပြဿနာများ မကြာခဏ ကြုံ‌တွေ့ရခြင်း။
ဥမင်လိုဏ်ခေါင်းအမြင် (ဘေးပတ်ဝန်းကျင်အမြင်ဆုံးရှုံးပြီး မျက်စိမြင်ကွင်း လျော့နည်းလာခြင်း)/ အကြားအာရုံများ အားနည်းလာခြင်း။
အအေးမိခြင်း သို့မဟုတ် တုပ်ကွေးကဲ့သို့ လက္ခဏာများ မကြာခဏ ခံစားလာရခြင်း။
စိတ်ရှုပ်ထွေးခြင်း။
အာရုံစူးစိုက်ရန်ခက်ခဲခြင်း။
အိမ်မှ ထွက်ခွာရန် ဝန်လေးခြင်း။
စိတ်ဓာတ်ကျခြင်း၊ ဝမ်းနည်းခြင်း။
မျှော်လင့်ချက်ကင်းမဲ့သော ခံစားချက်များ ရှိလာတတ်ခြင်း။
စိတ်ဓာတ်အတက်အကျမြန်ပြီး မကြာခဏ ငိုတတ်ခြင်း။
ရှင်သန်နေရခြင်းကို အပြစ်တစ်ခုအဖြစ်မြင်ခြင်း နှင့် မိမိကိုယ်ကို သံသယရှိနေခြင်း။
လူစုလူဝေး၊ သူစိမ်းများနှင့် ပတ်သက်ဆက်ဆံရမည်ကိုကြောက်ခြင်း၊ တစ်ယောက်တည်းနေရခြင်းကိုလည်း ကြောက်ခြင်း။
အောက်ပါတို့သည် သဘာဝဘေးအန္တရာယ်ဆိုင်ရာ စိတ်ဖိစီးမှုများကို လျော့ပါးသက်သာစေရန် နည်းလမ်းများဖြစ်သည်။
ဒေါသ၊ ဝမ်းနည်းမှုနှင့် အခြားခံစားချက်များကို မည်မျှပင် ပြောထုတ်ရန် ခက်ခဲနေသော်လည်း တစ်စုံတစ်ဦးနှင့် ကြိုးစားပြီး ပြောဆိုဆွေးနွေးပါ။
ဘေးအန္တရာယ်လွန် စိတ်ဖိစီးမှုကို ကိုင်တွယ်ဖြေရှင်းသည့် ကျွမ်းကျင်သော အတိုင်ပင်ခံပုဂ္ဂိုလ်များထံမှ အကူအညီရယူပါ။
ဤဆိုးရွားသောဖြစ်ရပ်အတွက် သင့်ကြောင့်ဟု ကိုယ့်ကိုယ်ကို အပြစ်မတင်ပါနှင့်။
ကယ်ဆယ်ရေးလုပ်ငန်းတွင် တိုက်ရိုက်မကူညီနိုင်ဟု သင်ခံစားပြီး စိတ်ပျက်မနေပါနှင့်။
ကျန်းမာသောအစာစားခြင်း၊ အနားယူခြင်း၊ လေ့ကျင့်ခန်းလုပ်ခြင်း၊ အပန်းဖြေခြင်းနှင့် တရားထိုင်ခြင်းတို့ဖြင့် သင့်ကိုယ်ပိုင်ရုပ်ပိုင်းဆိုင်ရာနှင့် စိတ်ပိုင်းဆိုင်ရာ သက်သာရာရလာစေရန် ခြေလှမ်းများလုပ်ဆောင်ပါ။
သင်ကိုယ်တိုင်နှင့် သင့်မိသားစုအပေါ် ကြီးမားသောအဆမတန်တာဝန်များ မလုပ်မိအောင် ကန့်သတ်ကာ၊ မိသားစုနှင့် နေ့စဉ်လုပ်ရိုးလုပ်စဉ် လုပ်ငန်းများအတိုင်းသာ လည်ပတ်နိုင်ရန် ထိန်းသိမ်းပါ။
မိသားစုနဲ့ သူငယ်ချင်းများနှင့် အချိန်ကုန်လွန်အောင် ကြိုးစားပါ။
အထိမ်းအမှတ်ပွဲတွေမှာ ပါဝင်ပါ။
မိသားစု၊ သူငယ်ချင်းများနှင့် ဘာသာရေးအဖွဲ့အစည်းများ၏ လက်ရှိပံ့ပိုးကူညီမှုအဖွဲ့များကို အသုံးပြုပါ။
သင်၏ ဘေးအန္တရာယ်ဆိုင်ရာထောက်ပံ့ရေးပစ္စည်းများကို ပြန်လည်သိုလှောင်ခြင်းနှင့် သင့်မိသားစု ဘေးအန္တရာယ်ကာကွယ်မှု အစီအစဉ်များကို ကြိုတင်ပြင်ဆင်ခြင်းဖြင့် အနာဂတ်ဖြစ်ရပ်များအတွက် သင်သည် အဆင်သင့်ဖြစ်ကြောင်း သေချာပါစေ။
ဤသို့ အပြုသဘောဆောင်သော လုပ်ရပ်များကို လုပ်ခြင်းဖြင့် စိတ်သက်သာရာ ရစေနိုင်ပါသည်။
ကလေးငယ်များ စိတ်ပိုင်းဆိုင်ရာ ပြဿနာများကို ကာကွယ် ဖြေရှင်းခြင်း သတင်းမီဒီယာများသို့ ထိတွေ့မှုကို စောင့်ကြည့်ပြီး ကန့်သတ်ပါ။
ဘေးဥပဒ်နှင့်ပတ်သက်သည့် သတင်းဖော်ပြမှုသည် ကလေးငယ်များတွင် ကြောက်ရွံ့မှုနှင့် စိတ်ရှုပ်ထွေးမှုကို ဖြစ်ပေါ်စေနိုင်ပြီး စိုးရိမ်ပူပန်မှုကို လှုံ့ဆော်ပေးနိုင်သည်။
အထူးသဖြင့် ကြီးမားသော ဘေးအန္တရာယ်များ သို့မဟုတ် ကြီးမားသော ပစ္စည်းများ ပျက်စီးမှုနှင့် အသက်ဆုံးရှုံးမှုများ ဖြစ်ပွားသည့် အကြမ်းဖက် ဖြစ်ရပ်များသည် ကလေးငယ်များ၏စိတ်အတွေးအပေါ် အထူးသက်ရောက်နိုင်ပေသည်။
အထူးသဖြင့် ကလေးသူငယ်များအတွက်၊ အဖြစ်အပျက်တစ်ခု၏ ထပ်ခါတလဲလဲပုံများကို သတင်းတွင်မြင်ရခြင်းအားဖြင့် အဆိုပါအဖြစ်အပျက်သည် ထပ်ခါထပ်ခါ ထပ်ခါထပ်ခါ ဖြစ်နေသည်ဟု တလွဲယုံကြည်စေနိုင်သည်။
မိဘများသည် ကလေးများအား ရုပ်မြင်သံကြားကြည့်ရှုရာတွင် သို့မဟုတ် ဘေးဥပဒ်နှင့်ပတ်သက်သည့်ပုံများ သို့မဟုတ် သတင်းများပြသသည့်နေရာတွင် အင်တာနက်အသုံးပြုခွင့်ပေးပါက၊ မိဘများအနေဖြင့် ၎င်းအဖြစ်ဆိုးများနှင့် ပတ်သက်ပြီး ရှင်းလင်းချက်ပေးရန်အတွက် ကလေးများနှင့်အတူရှိသင့်သည်။
မိဘများက စိုးရိမ်ပူပန်မှုဖြစ်စေသောအချက်အလက်များကို ကလေးငယ်များထိတွေ့မှုကို သင့်တော်သလို စောင့်ကြည့် ကန့်သတ်ခြင်းရမည်လည်း ဖြစ်သည်။
တပ်မတော်သတင်းမှန်ပြန်ကြား‌ရေးအဖွဲ့ သည် မြန်မာ့တပ်မတော်၏ တရားဝင် ပြည်သူ့ဆက်ဆံရေးနှင့် သ တင်းအချက်အလက်များကို ထုတ်ပြန်ရာတွင် တာဝန်ယူသော အဖွဲ့ ဖြစ်သည်။
ဤအဖွဲ့သည် တပ်မတော် ၏ ထုတ်ပြန်ကြေညာချက်များကို ဖြန့်ချိခြင်း၊ စွပ်စွဲချက်များကို ဖြေရှင်းခြင်းနှင့် မီဒီယာနှင့် ပြည်သူ လူထုတို့နှင့် ထိတွေ့ဆက်ဆံရေးဆိုင်ရာ စီမံခန့်ခွဲခြင်းတို့၌ အရေးပါသော အခန်းကဏ္ဍ တစ်ခုအနေဖြင့် ထမ်းဆောင်ခဲ့သည်။
တည်ထောင်မှုနှင့် ရည်ရွယ်ချက် တပ်မတော်သတင်းမှန်ပြန်ကြားရေးအဖွဲ့ကို ၂၀၁၁ ခုနှစ်နောက်ပိုင်းတွင် တပ်မတော်၏ ပြည်သူ့ဆက်ဆံရေး မဟာဗျူဟာကို ခေတ်နှင့်အညီဖြစ်စေရန် ကြိုးပမ်းမှုအနေဖြင့် တည်ထောင်ခဲ့ သည်။
ဤအဖွဲ့၏ အဓိက ရည်ရွယ်ချက်မှာ စစ်ရေးဆိုင်ရာ အကြောင်းအရာများကို တိကျ မှန်ကန်သော သတင်းအချက်အလက်များဖြင့် အချိန်နှင့်တပြေးညီ ထုတ်ပြန်ခြင်း၊ သတင်းမှားများကို ဖြေရှင်းခြင်းနှင့် နိုင်ငံရေးနှင့် လုံခြုံရေး အဖြစ်အပျက်များအပေါ် တပ်မတော်၏ ရပ်တည်ချက်များကို ထုတ်ပြန်ရန်ဖြစ်သည်။
ခေါင်းဆောင်မှု ဤအဖွဲ့ကို တပ်မတော်မှ ဗိုလ်ချုပ် စိုးနိုင်ဦး က ဥက္ကဋ္ဌ အဖြစ် ဦးဆောင်ပြီး၊ ဒုတိယဥက္ကဋ္ဌ အဖြစ် ဗိုလ်ချုပ် ထွန်းထွန်းညီ ၊အတွင်းရေးမှူးအဖြစ် ဗိုလ်ချုပ် ဇော်မင်းထွန်း တို့မှ အဓိက ဦးဆောင်ခဲ့သည်။
နောက်ပိုင်းတွင် ဗိုလ်ချုပ်ဇော်မင်းထွန်း သည် တပ်မတော်၏ ပြောရေးဆိုခွင့်ရှိသူအဖြစ် တာဝန်ထမ်းဆောင်ခဲ့ပြီး၊ ၂၀၂၁ ခုနှစ် စစ်အာဏာသိမ်းမှုအပြီးတွင် နိုင်ငံတော်စီမံအုပ်ချုပ်ရေးကောင်စီ၏ ပြောရေးဆိုခွင့်ရှိသူ အဖြစ်သာမက၊ ပြန်ကြားရေးဝန်ကြီးဌာန၏ ဒုတိယဝန်ကြီးအဖြစ်လည်း တာဝန်ထမ်းဆောင်ခဲ့သည်။
လှုပ်ရှားမှုများ thumb|တပ်မတော် သတင်းမှန်ပြန်ကြားရေးအဖွဲ့၏ ၂၀၁၉ ခုနှစ် ဖေဖော်ဝါရီလ ၂၃ ရက်နေ့တွင် ကျင်းပသော သတင်းစာ ရှင်းလင်းရေးအစည်းအဝေး၊ ဗိုလ်မှုးချုပ် ဇော်မင်းထွန်း (ညာဘက်မှ တတိယ), ဗိုလ်ချုပ် စိုးနိုင်ဦး (အလယ်မှ ပထမ) နှင့် ဗိုလ်ချုပ် ထွန်းထွန်းညီ (ဘယ်ဘက်မှ ဒုတိယ) တပ်မတော်သတင်းမှန်ပြန်ကြားရေးအဖွဲ့သည် သတင်းစာရှင်းလင်းပွဲများကို ပုံမှန်ကျင်းပခြင်း၊ တရားဝင် ထုတ်ပြန်ကြေညာချက်များ ထုတ်ပြန်ခြင်းနှင့် ရုပ်/သံ မေးမြန်းမှုများတွင် ပါဝင်ခြင်းတို့မှတဆင့် အမျိုးသား လုံခြုံရေးမှစ၍ နိုင်ငံတကာ ဝေဖန်မှုများအထိ အကြောင်းအရာများကို ဖြေရှင်းခဲ့သည်။
ဤအဖွဲ့သည် တပ်မတော် နှင့် ပြည်သူအကြား ဆက်သွယ်မှုအတွက် အဓိက ချန်နယ်အဖြစ် လုပ်ဆောင်ခဲ့သည်။
ဖေ့စ်ဘွတ်ခ် ပိတ်ပင်မှု ၂၀၂၁ ခုနှစ် ဖေဖော်ဝါရီ ၂၁ ရက်နေ့တွင် Facebook သည် တပ်မတော်သတင်းမှန်ပြန်ကြားရေးအဖွဲ့၏ တရားဝင် စာမျက်နှာကို ၎င်းတို့၏ မူဝါဒများကို မကြာခဏ ချိုးဖောက်မှုများ၊ အထူးသဖြင့် အကြမ်းဖက်မှု လှုံ့ဆော်ခြင်းနှင့် သတင်းမှားများဖြန့်ဝေခြင်း စသည့် အကြောင်းပြချက်များဖြင့် ဖယ်ရှားခဲ့သည်။
ပျောက်ကွယ်မှု ၂၀၂၁ ခုနှစ် စစ်အာဏာသိမ်းမှုနှင့် နိုင်ငံတော်စီမံအုပ်ချုပ်ရေးကောင်စီ ဖွဲ့စည်းခြင်းအပြီး၊ အဖွဲ့သည် လုပ်ငန်းများကို ရပ်ဆိုင်းလိုက်ပြီး ၎င်း၏ လုပ်ဆောင်မှုများကို နိုင်ငံတော်စီမံအုပ်ချုပ်ရေးကောင်စီ၏ အချက်အလက် လှုပ်ရှားမှုများထဲသို့ ထည့်သွင်းခဲ့သည်။
ထို့ကြောင့် တပ်မတော် သတင်းမှန်ပြန်ကြားရေးအဖွဲ့သည် ထိုအချိန်မှစ၍ သီးခြားအဖွဲ့အဖြစ် လည်ပတ်ခြင်း မရှိတော့ပေ။
ကိုးကား ကဏ္ဍ:တပ်မတော် ကဏ္ဍ:ပြည်သူ့ဆက်ဆံရေးနှင့် စိတ်ဓာတ်စစ်ဆင်ရေးတပ်ဖွဲ့။
ကျော်စိုးဦး (၁၉၉၁ ဖွား) သည် ရိုက်တာသတင်းဌာန ၏ ရခိုင်လူမျိုး မြန်မာသတင်းထောက်တစ်ဦးဖြစ်သည်။
ရခိုင်ပြည်နယ် အတွင်း ထင်ရှားခဲ့ပြီး နိုင်ငံတကာကပါ အာရုံစိုက်ခဲ့ရသည့် အင်းဒင်လူသတ်မှုအကြောင်းအား သတင်းထောက် ဝလုံး နှင့်အတူ ပူးတွဲ စုံစမ်းဖော်ထုတ်ရေးသားခဲ့သူဖြစ်သည်။
ထိုသတင်းကြောင့်ပင် နိုင်ငံတော်လျှို့ဝှက်အက်ဥပဒေ ဖြင့် ထောင်ဒဏ် ၇နှစ်ချခံခဲ့ရပြီး ပူလစ်ဇာဆု၂၀၁၉ ကို သတင်း ထောက် ဝလုံး နှင့်အတူ ပူးတွဲရရှိခဲ့သူလည်းဖြစ်သည်။
ဘဝဖြတ်သန်းမှု သူ့ကို ရခိုင်ပြည်နယ်၊စစ်တွေမြို့ တွင် မွေးဖွားခဲ့သည်။
ငယ်စဉ်ဘဝကို ရခိုင်ပြည်နယ်၏ မြို့တော် စစ်တွေတွင်ပင် ကြီးပြင်းခဲ့သည်။
သတင်းထောက်အဖြစ် Rakhine Development News အွန်လိုင်းသတင်းဌာနတွင် စတင် လုပ်ကိုင်ခဲ့သည်။
ယင်းနောက် Root Investigative Agency သို့ပြောင်းရွေ့သည်။
၂၀၁၇ ခုနှစ် စက်တင်ဘာလမှ စ၍ Reuters သတင်းဌာနသို့ ဝင်ရောက်လုပ်ကိုင်ခဲ့သည်။
စုံစမ်းဖော်ထုတ်ရေးသားမှုများ ၂၀၁၇ ခုနှစ် ဩဂုတ်လ ၂၅ ရက်က ရခိုင်ပြည်နယ် မြောက်ပိုင်း ဘူးသီးတောင် နှင့် မောင်တော ဒေသရှိ ရဲကင်းစခန်း ၃၀ ကျော်ကို Arakan Rohingya Salvation Army (ARSA )အဖွဲ့က ဝင်ရောက် တိုက်ခိုက်ခဲ့အပြီး တစ်ပတ်အကြာ မြန်မာ့တပ်မတော်က အထူးစစ်ဆင်ရေးတစ်ရပ်ဖြင့် နှိမ်နင်းစဉ် ဖြစ်ပေါ်ခဲ့သော အင်းဒင်ရွာ သတ်ဖြတ်မှုကို သတင်းထောက် ဝလုံး နှင့်အတူ စုံစမ်းဖော်ထုတ်ရေးသားခဲ့သည်။
၂၀၁၈ ခုနှစ် ဖေဖော်ဝါရီ ၈ရက် တွင် ရိုက်တာသတင်းဌာနက အဆိုပါသတင်းကို ထုတ်လွှင့်ခဲ့သည်။
ဖမ်းဆီးခံရခြင်း ၂၀၁၇ ခုနှစ်ဒီဇင်ဘာ ၁၂ ရက်တွင် ရဲတပ်ဖွဲ့က သက်ဦးမောင်(ခ) ဝလုံးနှင့်အတူ ၎င်းအား ဖမ်းဆီးခဲ့သည်။
ရဲတပ်ဖွဲ့က ၎င်းတို့ကို ရခိုင်ပြည်နယ်မောင်တောဒေသတွင် နယ်မြေလုံခြုံရေး ဆောင်ရွက်လျက်ရှိသည့် သတင်းများနှင့် စာတမ်းအမှတ်အသားများ၊ နယ်မြေလုံခြုံရေး ဆောင်ရွက်လျက်ရှိသည့် တပ်ဖွဲ့ဝင်များ၏ လူ၊ လက်နက်၊ ခဲယမ်း တပ်ဖြန့်ဇယားများနှင့် ကင်းအခြေစိုက်မြေပုံကြမ်းများ၊ အခြားဆက်စပ် စာရွက်စာတမ်းများ၊ ဖုန်းများ၊ ပစ္စည်းများ၊ ငွေများနှင့်အတူ ရှာဖွေသိမ်းဆည်းရမိခဲ့ကြောင်း ထုတ်ပြန်ခဲ့သည်။
သတင်းထောက် ဝလုံး နှင့် ကျော်စိုးဦးတို့ နှစ်ဦးသည် ရန်ကုန် မင်္ဂလာဒုံမြို့နယ်၌ ရိုဟင်ဂျာသတင်းနှင့်စပ်လျဉ်းပြီး ရဲတပ်ဖွဲ့ဝင်အချို့နှင့် သွားရောက်သတင်းမေးမြန်းပြီး ပြန်အလာ ရဲတပ်ဖွဲ့ ၏ ဖမ်းဆီးခြင်းကိုခံရခြင်းဖြစ်သည်။
၎င်းတို့ နှစ်ဦးအား ဖမ်းဆီးပြီးနောက် ရုံးတင်စစ်ဆေးခဲ့ပြီး ရန်ကုန်မြောက်ပိုင်းခရိုင်တရားရုံးက ၂၀၁၈ ခုနှစ် စက်တင်ဘာ ၃ ရက်နေ့တွင် ထောင်ဒဏ်ခုနစ်နှစ်စီကျခံစေရန် အမိန့်ချမှတ်သည်။
၎င်းတို့ကို ထောင်ဒဏ်ချမှတ်ခဲ့ခြင်းနှင့်စပ်လျဉ်းပြီး နိုင်ငံတကာက ဖိအားမျိုးစုံပေးခဲ့သည်။
၂၀၁၉ ခုနှစ် မေလ ၇ ရက်နေ့တွင် ချမှတ်ထားသည့် ပြစ်ဒဏ်များမှ နေ၍ အစိုးရက လွတ်ငြိမ်းချမ်းသာခွင့်ပေးခဲ့ရသည်။
လွတ်ငြိမ်းရသည့်နေ့မှာပင် အနောက်နိုင်ငံသို့ ထွက်ခွာသည်။
၎င်းတို့နှစ်ဦးထောင်မှ လွတ်မည့်နေ့ကို ပြည်ထဲရေးဝန်ကြီးပင် နောက်ကျမှ သိရသည်။
ရရှိခဲ့သည့်ဆုများ သတင်းမီဒီယာ အလုပ်လုပ်ကိုင်နေရင်း ထောင်ထဲ ရောက်သွားခဲ့ကြမှုဖြင့် တိုင်းမ် မဂ္ဂဇင်းက ၂၀၁၈ ခုနှစ် ဒီဇင်ဘာ ၁၁ရက်တွင် Person of the Year 2018 ထဲ ထည့်သွင်းဖော်ပြခဲ့သည်။
၂၀၁၉ခုနှစ်အတွက် နိုင်ငံတကာသတင်းရေးသားခြင်း (International Reporting) ခေါင်းစဉ်အောက်မှနေ၍ ပူလစ်ဇာဆုကိုလည်း ပူးတွဲရရှိသည်။
ယင်းအပြင် လန်ဒန်အခြေစိုက် Foreign Press Association FPA က ၂၀၁၈ ခုနှစ်အတွက် အကောင်းဆုံးသတင်းသမားများအဖြစ် သတ်မှတ် ဆုချီးမြှင့်သည်။
ကုလသမဂ္ဂ UNESCO ကလည်း ကမ္ဘာ့ သတင်းလွတ်လပ်ခွင့်ဆု (၂၀၁၉) ကို ချီးမြှင့်ခဲ့သည်။
စွပ်စွဲခံရမှုများ မြန်မာ့တပ်မတော် က ၎င်းနှင့် သတင်းထောက် ဝလုံးတို့ကို မြန်မာနိုင်ငံသားများ ဖြစ်ကြသော်လည်း တိုင်းပြည်မျက်နှာကိုမထောက်ထားဘဲ တိုင်းပြည်အပေါ် သစ္စာဖောက်ခဲ့ကြသူများအဖြစ် စွပ်စွဲသည်။
ပြည်ပမှမွေးမြူထားသောသတင်းထောက်များ အဖြစ်လည်း သတ်မှတ်သည်။
ယင်းအပြင် ၎င်းတို့ရေးသားခဲ့သော မြန်မာနိုင်ငံမှ အစုလိုက်အပြုံလိုက်သတ်ဖြတ်မှု ဆောင်းပါးကြောင့် မြန်မာနိုင်ငံသည် အပြည်ပြည်ဆိုင်ရာတရားရုံး (JCJ) ၌ တရားစွဲဆိုခံခဲ့ရသည်ဟု အပြစ်ဖို့သည်။
သမီးတစ်ဦး ထွန်းကားသည်။
ကျော်စိုးဦး အမည်ရှိ လူပုဂ္ဂိုလ်များမှာ ကျော်စိုးဦး (ရိုက်တာ) ကျော်စိုးဦး (People Media)။
ဗိုလ်ပီတာ (၁၉၃၄ - ၁၉၆၁) သည် မြန်မာနိုင်ငံ၏ ပထမဆုံး လေကြောင်းတိုက်ပွဲတွင် ပါဝင်ကာ အသက်စွန့်သွားသော လေသူရဲတဦး ဖြစ်သည်။
ငယ်ဘဝနှင့် ပညာရေး ၁၉၃၄ ခု၊ နိုဝင်ဘာလ ၂၆ ရက်တွင် ကျိုင်းတုံအထက ကျောင်းအုပ် ဂျီပီတာ (George Peter) နှင့် တောင်ကြီး စိန့်အန်နီမိန်းခလေးအထက်တန်းကျောင်းမှ အထက်တန်းပြ လီအိုနီပီတာတို့မှ တောင်ကြီး၌ မွေးသည်။
မောင်နှမ ၃ ယောက်အနက် အကြီးဆုံးဖြစ်၏။
မွေးချင်းများမှာ ညီ အာရ်အီးပီတာ (R E Peter)၊ ညီမ အေပီတာ (A Peter) တို့ ဖြစ်သည်။